Защита на дисертационен труд за ОНС „Доктор“ - инж. Диляна Мицева
2026-04-07 10:00 - 11:00 (Europe/Sofia)
На 07 април 2026 г. от 10.00 ч. в зала 1111 (УК1) ще се проведе публична защита на дисертационен труд на маг. инж. Диляна Мицева, асистент в катедра „Електроснабдяване и електрообзавеждане на транспорта“, на тема: “Влияние на психофизическите фактори върху енергийната ефективност на електрически превозни средства“ за присъждане на образователна и научна степен „Доктор“ в област на висше образование: 5 „Технически науки“, професионално направление: 5.1. „Електротехника, електроника и автоматика“.

Научен ръководител: проф. д-р инж. Иван Петров.

Информационна среща с Allianz застрахователно дружество - за допълнително пенсионно осигуряване
2026-04-15 09:00 - 11:00
На 15 април 2026г. от между 9:00 и 10:30 часа в зала 1111 (1-ви учебен корпус, етаж 1) ще се проведе информационна среща с представител на застрахователно дружество Алианц, който ще запознае заинтересованите служители и преподаватели с възможностите за допълнително доброволно пенсионно осигуряване и допълнително здравно осигуряване, както и свързаните с тях бонуси, преимущества и условия за участие.
По време на срещата ще бъдат разгледани:
– Допълнително пенсионно осигуряване – как да увеличите пенсията си чрез индивидуални планове; опции за доброволен принос и възможности за данъчни облекчения.
– Допълнително здравно осигуряване – достъп до широка мрежа от медицински специалисти и болници, покритие на разходи за профилактика, диагностика и лечение, както и възможности за включване на семейството.
– Бонуси и преимущества – специални отстъпки за други застрахователни услуги, предлагани от Алианц, както и отстъпки при партньорски организации.
– Въпроси и индивидуални консултации – експертите на Алианц ще отговарят на допълнитени въпроси и ще предоставят насоки за избор на най-подходящия план според личните нужди.
На срещата са поканени всички преподаватели и служители, които желаят да получат по-подробна информация за продуктите и да разберат какви възможности и преимущества предлага Алианц в областта на пенсионното и здравното осигуряване.
Заповядайте!

СЕМИНАР на тема: "Проектиране на иновативни транспортни системи и модерни методи за управление на логистика в съвременна дигитална среда"
2026-04-15 15:00 - 16:30
Хайкад Инфотех, в партньорство с Висше транспортно училище „Тодор Каблешков“ – София, организира семинар на тема „Проектиране на иновативни транспортни системи и модерни методи за управление на логистика в съвременна дигитална среда“ на 15 април 2026г., от 15:00 до 16:30 часа, в зала 3202 „ИНЖЕНЕРИ НА БЪДЕЩЕТО“ (УК 3, етаж 2).
Основната цел на събитието е да подпомогне професионалната ориентация на студентите чрез представяне на съвременни тенденции, технологии и добри практики в областта на транспорта и логистиката.
Семинарът ще събере на едно място студенти, преподаватели и представители на бизнеса, създавайки възможности за обмен на знания, идеи и бъдещи партньорства.

Събитие във връзка с тематичния конкурс на Инициативата "Аз мога да строя" - Delecto
2026-04-20 15:00 - 19:00
На 20 април 2026 г. Висшето транспортно училище „Тодор Каблешков“ ще посрещне 70 ученици от професионални гимназии по строителство от цялата страна, които ще представят проекти в категория „Еднофамилна жилищна сграда“ на Инициативата „АЗ МОГА ДА СТРОЯ“ – DELECTO. Младите хора ще се запознаят с материално-техническата ни база и ще получат повече информация за бакалавърските специалности и възможностите за професионална реализация, които предлага ВТУ.
Инициативата „Аз мога да строя“ – Delecto стартира преди 14 години в гр. Пловдив с организатори БГ Алтернатива ЕООД и Камарата на строителите – Областно представителство Пловдив и цели да възстанови връзката между младите специалисти в лицето на учениците от средните училища, студентите от висшите училища и бизнеса, който е потребител на тези кадри. Това се постига чрез изграждането на отношения между младите хора от една страна и вече утвърдени и доказали се специалисти от друга, между ученици и учители, между браншови организации, между колеги, между бизнеса и образованието.

Лекция на гост по програма „Еразъм +“
2026-04-21 11:00 - 12:30
На 21.04.2026 г. (вторник) от 11:00 часа в зала 3111 (3ти учебен корпус) ще се проведе лекция на нашия гост по програма „Еразъм+“ от Технологичния университет в Краков, Полша г-н Яцек Бартусиак, на тема „Фактори, свързани с пътната безопасност“.

Заповядайте!

Strike Plagiarism обучение на тема: "ЕТИЧНИ ПРЕДИЗВИКАТЕЛСТВА И ДОБРИ ПРАКТИКИ ПРИ ИНТЕГРИРАНЕ НА ИИ В АКАДЕМИЧНА СРЕДА"
2026-05-08 10:00 - 11:30
На 8 май 2026 г. (петък) от 10:00 часа в зала „Тодор Каблешков“ ще се проведе обучение с нашите партньори от StrikePlagiarism на тема: „ЕТИЧНИ ПРЕДИЗВИКАТЕЛСТВА И ДОБРИ ПРАКТИКИ ПРИ ИНТЕГРИРАНЕ НА ИИ В АКАДЕМИЧНА СРЕДА“.
Ще бъдат разгледани следните теми:

Нов облик на Доклада за сходство – Преглед на новите функционалности на софтуера на StrikePlagiarism.
Изкуствен интелект – Предизвикателства и решения. Правила и процедури. Добри практики.
Откриване на съдържание, генерирано от ИИ

Лектор: Доника Гавова
Продължителност на обучението: 1,5 часа
Поканват се за участие всички докторанти, млади учени и преподаватели.

Заповядайте!

Младежка научна конференция „АЗ ЗНАМ И МОГА – 2026”
2026-05-14 09:30 - 20:00 | Висше транспортно училище „Тодор Каблешков“, ул. "Гео Милев" 158, София, 1574, България

Дипломиране на Випуск'2026 ОКС "Магистър"
2026-05-15 11:00 - 12:00
На 15 май 2026 г. (петък) от 11:00 часа в двора на ВТУ „Тодор Каблешков“ ще се проведе церемония по дипломирането на завършилите ОКС „Магистър“, випуск ‘2026.
Раздаването на тогите ще започне в 10:00 часа в 5-ти учебен корпус (северна страна).

Ученически конкурс „Най-добър курсов проект“
2026-06-19 11:00 - 12:30
Висше транспортно училище „Тодор Каблешков“ организира ученически конкурс за „Най-добър курсов проект“, предназначен за завършващи ученици (зрелостници) в следните области:

· Технология, организация и управление на транспорта;
· Безопасност и надеждност на транспорта;
· Икономически проблеми на транспорта;
· Подемно-транспортни, пътни и строителни машини;
· Транспортна техника;
· Електроенергетика и електрообзавеждане;
· Комуникационна, осигурителна техника и системи за автоматизация в транспорта;
· Архитектура, строителство и геодезия.

Проектните разработки следва да бъдат изпратени в електронен формат на e-mail: vtu@vtu.bg в срок до 02.06.2026 г.

Оценяването на постъпилите проекти ще се извърши от компетентно жури по петобална система, в съответствие с предварително утвърдени критерии.

Учениците, класирани на първите места, ще бъдат приети за студенти в избрана от тях специалност във Висше транспортно училище „Тодор Каблешков“ без участие в конкурсна процедура за учебната 2026/2027 година.

За всички участници в конкурса са предвидени грамоти и предметни награди.https://www.vtu.bg/event/ученически-конку…най-добър-курсов/

Срокове:

Срок за изпращане на проектните разработки: до 02.06.2026 г.

Обявяване на резултатите: 12.06.2026 г.

Официално награждаване: 19.06.2026 г.

.
ДОПЪЛНИТЕЛНА ИНФОРМАЦИЯ:
Допустими участници:Ученици, завършващи професионални гимназии и средни училища през учебната 2025/2026г., които могат да участват самостоятелно или в екип.
.Всеки проект трябва да бъде придружен от:

Декларация за информирано съгласие от учениците (ако са пълнолетни), или
Декларация за съгласие от родител/настойник (ако учениците не са пълнолетни).

.
Жури:Курсовите проекти ще бъдат оценявани от жури в следния състав:

проф. д-р инж. Красимир Кръстанов – ректор на ВТУ „Тодор Каблешков“
доц. д-р инж.-икон. Юлия Варадинова – заместник-ректор по учебната дейност на ВТУ „Тодор Каблешков“
доц. д-р инж. Мартина Томчева – декан на факултет „Комуникации и електрообзавеждане в транспорта“, ВТУ „Тодор Каблешков“
доц. д-р инж. маг. биол. Миряна Евтимова – декан на факултет „Техника и строителни технологии в транспорта“, ВТУ „Тодор Каблешков“
проф. дтн Димитър Димитров – декан на факултет „Транспортен мениджмънт“, ВТУ „Тодор Каблешков“.

.
Критерии за оценка:

Оригиналност на идеята
Потенциален мащаб на въздействие
Научен потенциал
Степен на готовност за реализация
Икономическа ефективност

.
Скала за оценка:Всеки член на журито оценява проектите по всички критерии с точки от 1 (най-ниско) до 5 (най-високо). Точките се сумират, като се класират шестте проекта с най-висок общ резултат.
.
Допълнителни условия:Допустимо е учениците да бъдат подпомогнати при разработването на проекта от учител, родител или ментор в частите Описание и план за изпълнение и Финансова обосновка и икономическа ефективност, като това следва да бъде изрично упоменато в проекта.
.
НАГРАДИ
Участниците, класирани на призовите места, ще получат следните награди:

🥇 Първа награда – грамота, плакет и предметна/парична награда
🥈 Втора награда – грамота и предметна/парична награда
🥉 Трета награда – грамота и предметна/парична награда

.
Журито може да присъди и специални награди на участниците.
Всички участници в конкурса ще получат сертификат за участие.
.
Наградите се връчват по време на официална церемония, за която участниците ще бъдат допълнително уведомени.
.
За информация: 02/9709 478, e-mail: vtu@vtu.bg.

VIII научна конференция с международно участие „Техника и строителни технологии в транспорта–2026”
2026-10-07 14:00 - 2026-10-09 12:00 | Хотел „Каза Карина“ гр. Банско,, ул. „Кралев двор“ № 5, Банско, 2770, България
ПОКАНА ЗА УЧАСТИЕ В

VIII МЕЖДУНАРОДНА НАУЧНА КОНФЕРЕНЦИЯ
„ТЕХНИКА И СТРОИТЕЛНИ ТЕХНОЛОГИИ В ТРАНСПОРТА – 2026”
В ПЕРИОДА 7 – 9 ОКТОМВРИ 2026 Г.
В ХОТЕЛСКИ КОМПЛЕКС „КАЗА КАРИНА“, БАНСКО,

ОРГАНИЗИРАНА ОТ
ФАКУЛТЕТ „ТЕХНИКА И СТРОИТЕЛНИ ТЕХНОЛОГИИ В ТРАНСПОРТА“
КЪМ ВИСШЕ ТРАНСПОРТНО УЧИЛИЩЕ „ТОДОР КАБЛЕШКОВ“

ПОКАНА (BG)
ПОКАНА (EN)
ПОКАНА (RU)

За конференцията
Конференцията с международно участие „Техника и строителни технологии в транспорта – 2026” се организира от факултет „Техника и строителни технологии в транспорта“ към Висше транспортно училище ”Тодор Каблешков”- София и от нейното начало през 2012г. се провежда веднъж на всеки две години.
Осмото издание на конференцията – „ТЕХНИКА И СТРОИТЕЛНИ ТЕХНОЛОГИИ В ТРАНСПОРТА – 2026”, ще се проведе в ХОТЕЛСКИ КОМПЛЕКС „КАЗА КАРИНА“, БАНСКО от 7 до 9 ОКТОМВРИ 2026 г.
Основната цел на научната конференция с международно участие „Техника и строителни технологии в транспорта“ е да създаде интердисциплинарна платформа за обмен на научни знания, иновативни идеи и добри практики между учени, изследователи, преподаватели, докторанти, студенти и представители на бизнеса в областта на професионалните направления: „Архитектура, строителство и геодезия” и „Машинно Инженерство”.
ТЕМАТИЧНИ НАПРАВЛЕНИЯ:

Ефективен, безопасен и екологосъобразен транспорт;
Двигатели с вътрешно горене;
Транспортна инфраструктура и тръбопроводи;
Безопасност в транспорта;
Земна основа, фундиране и подземно строителство;
Високотехнологични строителни материали, изделия и технология на производството им;
Автомобилна, железопътна техника и метрополитен;
Подемно-транспортни и строителни машини;
Механизация и автоматизация на товаро-разтоварните работи;
Технически надзор и експлоатация на съоръжения с повишена опасност;
Транспортно образование, механика, математика и изкуствен интелект;
Изкуствен интелект в техниката и строителните технологии в транспорта.

ПРЕДВАРИТЕЛНА ПРОГРАМА
7 октомври 2026 г./ сряда
14:00 – 15:00 – Регистрация на участниците и настаняване
15:00 – 15:15 – Откриване на конференцията, приветствия
15:15 – 16:30 – Пленарна сесия
16:30 – 18:30 – Заседания по секции/ Презентации на водещи фирми/ Постерна сесия
18:30 – Коктейл
8 октомври 2026 г./ четвъртък
9:00 – 18:30 – Заседания по секции/ Презентации на водещи фирми/ Постерна сесия
9 октомври 2026 г./ петък
9:00 – 12:00 – Заседания по секции/ Презентации на водещи фирми/ Постерна сесия
12:00 – Закриване на конференцията
ВАЖНИ СРОКОВЕ

11.05.2026 г. – изпращане на заявки за участие със заглавие и анотация на доклада на e-mail: tcttconference@vtu.bg или conference_tctt@abv.bg,
тел.: (+359) 885 598 000, доц. д-р инж. Стойна Костова
29.05.2026 г. – потвърждаване за приетите анотации
02.09.2026 г. – изпращане на пълния текст на докладите съгласно изискванията за оформянето им, https://mtc-aj.com/articles.htm
18.09.2026 г. – заплащане на такса за правоучастие в касата на ВТУ „Тодор Каблешков” или по банков път по сметка.

Банкова сметка
Титуляр: Висше транспортно училище „Тодор Каблешков“ – София
IBAN: [REDACTED]
BIC: BNBGBGSF
Банка: БНБ ЦУ
Основание за плащане: Участие в VIII МНК „ТСТТ-2026“
Ако желаете да Ви бъде издадена фактура за таксата правоучастие, моля посочете данни за издаването й.
РАБОТНИ ЕЗИЦИ: български, английски и руски.
ТАКСИ ПРАВОУЧАСТИЕ:
– Участие с един доклад – 120 €;
– Участие за всеки следващ доклад по – 40 €;
– За докторанти и млади учени – 90 €;
– Презентации на фирми – таксите включват:

500 €:
-Презентация по време на пленарна сесия (пред всички участници)
-Поставяне на фирмено лого в официален сайт с обявление
-Поставяне на банери и рекламни материали на видни места
-Друго фирмено представяне по преценка на фирмата
-Опция доклад
300 € – Поставяне на рекламни банери и презентация пред съответната секция
200 € – Поставяне на рекламни банери

Такса правоучастие включва: публикуване на материалите, материали за конференцията, достъп до залите на конференцията, кафе-паузи, официален коктейл.
Настаняването е на база All inclusive и не е включено в таксата.
ИЗИСКВАНИЯ КЪМ ДОКЛАДИТЕ
Статиите (основен текст и цитирани източници) в пълен обем до 6 страници се изпращат като doc файл (версия Word – 2000 до Word – 2007) при спазване на параметрите, описани в Примерно оформяне на доклад и описание на изискванията: Primer2013.doc, на линк: https://mtc-aj.com/articles.htm
Всички доклади, изпратени в срок и съответстващи на тематиката и оформлението, след рецензиране, ще бъдат публикувани в научното списание „Механика, Транспорт, Комуникации”, Комуникации” http://www.mtc-aj.com/academic-journal.php?lang=bg&body=articles.
Списание „Механика Транспорт Комуникации” е индексирано в следните световноизвестни бази данни с научна информация: ROAD, Google scholar, Scientific Indexing Services, ERIH PLUS, J-gate.

ПРОГРАМЕН КОМИТЕТ:
Председател:
Проф. д-р инж. Красимир Кръстанов
Ректор на ВТУ „Тодор Каблешков”

Заместник-председател:
Доц. д-р инж. Миряна Евтимова
Декан на факултет „ТСТТ”

Членове:
Сергей Игнатов – служебен министър на образованието и науката
Корман Исмаилов – служебен министър на транспорта и съобщенията
Ирена Младенова – служебен министър на иновациите и растежа
Ирина Щонова – служебен министър на икономиката и индустрията
Николай Найденов – служебен министър на регионалното развитие и благоустройството
Доц. д-р инж.-мат. Нина Гергова – Заместник-ректор по научноизследователската и международна дейност, ВТУ „Тодор Каблешков”
Доц. д-р инж.-икон. Юлия Варадинова – заместник-ректор по учебната дейност, ВТУ „Тодор Каблешков”
Проф. дн инж. Димитър Димитров – Декан на факултет „Транспортен мениджмънт“, ВТУ „Тодор Каблешков”
Доц. д-р инж. Мартина Томчева – Декан на факултет „Комуникации и електрообзавеждане в транспорта“, ВТУ „Тодор Каблешков”
Проф. д-р инж. Васил Димитров – ВРИД Функционален декан „Чуждестранни студенти, докторанти и специализанти“
Проф. д-р инж.-икон. Даниела Тодорова, ДХК на Висшето училище по икономика и мениджмънт в Братислава, Словакия – Отговорник по акредитационните процедури, ВТУ „Тодор Каблешков”
Проф. д-р инж. Николай Георгиев – Институционален координатор „Еразъм+“, ВТУ „Тодор Каблешков” – София
Доц. д-р инж. Благойка Пълева-Кадийска – ВТУ „Тодор Каблешков” – София
Проф. д-р инж. Мира Зафирова – ВТУ „Тодор Каблешков” – София
Доц. д-р инж. Васко Николов – ВТУ „Тодор Каблешков” – София
Доц. д-р инж. Иван Ганчев – ВТУ „Тодор Каблешков” – София
Проф. дн инж. Светослав Николов – ВТУ „Тодор Каблешков” – София
Проф. д-р инж. Стоян Братоев, ДХК на ВТУ „Тодор Каблешков” – София
Доц. д-р инж. Венцислав Василев – Технически университет – София
Проф. д-р инж. Стойо Тодоров – УАСГ – София
Проф. д-р инж. Андрей Тоцев – УАСГ – София
Доц. Д-р инж. Калин Радлов – УАСГ – София
Проф. д-р Драган Петрович – Факултет по машинно и строително инженерство, Кралево, Сърбия
Проф. д-р Милан Бижич – Факултет по машинно и строително инженерство, Кралево, Сърбия
Проф. д-р Небойша Здравкович – Факултет по машинно и строително инженерство, Кралево, Сърбия
Проф. д-р Горан Маркович, декан – Факултет по машинно и строително инженерство, Кралево, Сърбия
Проф. д-р Миле Савкович – Факултет по машинно и строително инженерство, Кралево, Сърбия
Магистър Марко Тодорович – Факултет по машинно и строително инженерство, Кралево, Сърбия
Проф. д-р Ана Савич – президент на Академията за технически и художествено-приложни изследвания за преподаване, Белград, Сърбия
Проф. д-р Зоран Павлович – Помощник на президента на Академията за технически и художествено-приложни изследвания за преподаване, Белград, Сърбия
Проф. д-р Велко Радичевич – Училище за железопътен транспорт, Белград, Сърбия
Проф. д-р Раде Василиевич – Академия за технически и художествено-приложни изследвания, Белград, Сърбия
Проф. д-р инж. Зденек Дворак – Жилински университет – Жилина, Словакия
Проф. д-р Ясмина Буневска – Талевска – Университет „Св. Климент Охридски” – Битоля, Северна Македония
Проф. Василис Циантос – Технологичен институт за Източна Македония и Тракия – Кавала, Гърция
Проф. д-р Ванг Бо – Технологичен университет – Нингбо, Китай
Доц. д-р Миланка Боговац – МБ университет – Белград, Сърбия
Д-р Селчук Дуранлар – Тракийски университет – Одрин, Турция
Проф. д-р Зоран Чекеревац – МБ университет – Белград, Сърбия
Доц. д-р Станислав Филип – Висше училище по икономика и мениджмънт – Братислава, Словакия
Д-р Любица Филипова – Висше училище по икономика и мениджмънт – Братислава, Словакия
Николай Найденов – Изпълнителен директор на „Метрополитен” ЕАД
Инж. Живко Топалов – Ръководител проекти „Шкода Груп – България“ ЕООД
Георги Велков – Изпълнителен директор и член на Съвета на директорите на „Холдинг БДЖ“ ЕАД
Инж. Свилен Гърдев – Управител „БДЖ Пътнически превози“ ЕООД
Инж. Любомир Говедаров – Директор „ПЖПС“ при „БДЖ Пътнически превози“ ЕООД
Инж. Иво Ленков – зам. директор „ПЖПС“ при „БДЖ Пътнически превози“ ЕООД
Инж. Диaн Боев – Управител на „БДЖ – Товарни превози” ЕООД
Д-р инж. Венелин Павлов – „БДЖ – Пътнически превози“ ЕООД
Инж. Йордан Върбанов – генерален директор на ДП НК “Железопътна инфраструктура”
Инж. Кирил Маринков – ДП НК “Железопътна инфраструктура”
Калинка Великова – Изпълнителен директор на ИА „Железопътна администрация“
Инж. Тодор Есев – изпълнителен директор „ТСВ“ ЕАД
Николай Диловски – Технически директор на ХАЙКАД ИНФОТЕХ ЕООД
ОРГАНИЗАЦИОНЕН КОМИТЕТ:
Председател: доц. д-р инж. Стойна Костова
Зам. председатели:
гл. ас. д-р инж. Невена Бабунска-Иванова
гл. ас. д-р инж. Петя Стефанова
ас. инж. Жечко Петров
СЕКРЕТАРИ:
Елизабет Божилова
Теменужка Митова
Михаил Райчев
Валери Николов
Антония Тонева
ТЕХНИЧЕСКИ СЪТРУДНИЦИ:
Петко Желязков, студент
Павел Димов, студент
Димитър Кръстанов, студент
